תכנון סבב 2 –Message and Lack in Stock

**תאריכי סבב 2:** 2/5/16-16/5/16  
**רשימת המאפיינים לסבב הבא – סבב 2:**

|  |  |  |  |  |
| --- | --- | --- | --- | --- |
| מס' | משימה\מאפיין | תעדוף פנימי | הערכה | רמת קושי |
| 1 | הוספת הודעה / פרסום לאתר | 1 | 3 | בינוני |
| 2 | צפייה בהודעות / פרסומים | 2 | 3 | קל |
| 3 | מחיקת הודעה / פרסום | 3 | 2 | קל |
| 4 | עריכת/עדכון חסרים במלאי | 4 | 5 | קשה |

פירוט המשימות לסבב 2 – מטרות הסבב

לאחר שסיימנו את הסבב הראשון, אנחנו מבינים קצת יותר טוב את העבודה ואת כמות שעות המושקעות בעבודות שונות. בנוסף לאור הנקודות לשיפור שעלו בסיכום הסבב הראשון נפרט יותר לעומק על כל משימה ומשימה – מה היא מכילה ומהם כל הדברים שיש ליישם בה.  
בנוסף לפני שנתחיל במשימות הנ"ל עלינו לתקן את מס' הבאגים המצומצם שמצאנו בסבב הקודם: באג ההודעות הקופצות בהירשם והתחבר, בטבלאות – מלל רב - צריך לסדר, ובטופס הרשמה יש לטפל בתקינות קלט לחלק מהשדות, למשל בשדה ת.ז הגבלה ל9 ספרות בלבד.

1. **הוספת הודעה / פרסום לאתר:**

אפשרות שניתנת לאחראים.  
  
בעמוד הבית בעת לחיצה על הכפתור "הוסף הודעה" יוצג לאחראי חלון שבו האפשרות להכניס את פרטי ההודעה/הפרסום, למי היא מיועדת וכפתור "אישור".  
לאחראי אפשרות להוסיף הודעות לפינת ההודעות מהאחראים או לפינת "היום שהיה". בכל פינה יופיע הכפתור "הוסף הודעה" שיוסיף את ההודעה לפינה המתאימה.  
לצד כל הודעה שתתווסף יופיע כפתור המאפשר להסיר את ההודעה. (פירוט נוסף בסעיף 3 – מחיקת הודעה/פרסום).

בעת לחיצה על הכפתור "אישור" הפרטים שהכניס האחראי (תוכן ההודעה ולמי היא מיועדת) יעברו וישמרו בDB, ולאחר מכן תוצג ההודעה/פרסום בפינת ההודעות המתאימה אצל האחראים וליד יופיעו המיועדים להודעה/פרסום.

1. **צפייה בהודעות / פרסומים:**

אפשרות שניתנת לכולם, אך לכל אחד אפשרות לצפות בהודעות שפורסמו עבורו.צד שרת:  
1. משיכת ההודעות/פרסומים מהDB.  
2. העברתם למערכת.

צד אפליקציית הווב:  
1. בעת כניסה לעמוד "בית" תשלח לשרת בקשה להבאת כל ההודעות והפרסומים לפינות השונות לפי סוג המשתמש.  
2. קבלת ההודעות מהDB לפי סוג המשתמש והצגה ויזואלית שלהם בעמוד הבית. ההודעות יתחלקו ל-2 פינות: פינת ההודעות מהאחראים ופינת "היום שהיה" כאשר בכל פינה יופיעו ההודעות/פרסומים הרלוונטיים.

1. **מחיקת הודעה / פרסום:**

אפשרות שניתנת לאחראים.

ליד כל הודעה יופיע כפתור המאפשר להסיר את ההודעה/פרסום, בעת לחיצה על הכפתור "מחק הודעה" יופיע חלון השואל את האחראי אם הוא בטוח שברצונו להסיר את ההודעה/פרסום, במידה והאחראי ילחץ על "אישור" ההודעה תוסר מהDB, ותעלם מעמוד הבית אצל האחראים ואצל כל מי שההודעה הייתה מיועדת אליו.

1. **עריכת/עדכון חסרים במלאי:**אפשרות שניתנת לאחראים, למתנדבים ולמתנדבים בחדר אפייה.

צד שרת:  
1. משיכת רשימת החסרים הנוכחית (אם קיימת) של החסרים במלאי מהDB.  
2. העברת הרשימה למערכת.

צד אפליקציית הווב:  
1. בעת לחיצה על כפתור "חסרים במלאי" תשלח לשרת בקשה להבאת רשימת החסרים במלאי.  
2. קבלת הרשימה מהDB והצגה ויזואלית של הרשימה הנוכחית, ואפשרויות לעדכון - הוספה ומחיקה של חסרים במלאי וסימון 'נקנה' ליד כל פריט ברשימה, האפשרות למחיקה וסימון 'נקנה' ניתנת רק לאחראים וכמובן עדכון הDB בהתאם.  
3. בעת לחיצה על כפתור "הוסף" יוצג למשתמש חלון המאפשר לו להוסיף את הפריט החסר במלאי כולל אפשרות להוסיף הערות וכמות.  
4. בעת לחיצה על כפתור "מחק" יוצג לאחראי חלון השואל אם הוא בטוח שברצונו למחוק את הפריט מהרשימה.  
5. ליד כל פריט תופיע אפשרות לסמן אם הפריט נקנה או לא.   
6. במידה והמשתמש עדכן את הרשימה, לאחר לחיצה על כפתור "אישור" תוצג למשתמש הרשימה המעודכנת שתתקבל מהשרת לאחר עדכונו.