סיכום סבב 1 –Minimum Viable Product

במסמך זה נסכם את הסבב הראשון שביצענו, נפרט על התובנות שנבעו מהסבב הראשון, אילו נושאים שנלמדו בקורס יישמנו ומהם השיפורים, השימורים והמסקנות לסבב הבא.

תכנון מול ביצוע

אתחול מסד נתונים (קל) – בוצע

הרשמה לאתר (קשה) – בוצע

התחברות לאתר (בינוני) – בוצע

צפייה במאגר התורמים (קל) – בוצע

הערכת זמני העבודה הייתה קצת שגויה, ביצענו את כל המשימות שהצבנו לעצמנו, הספקנו לעשות 7 נקודות הערכה מתוך ה7 נקודות הערכה שיעדנו לסבב הזה (דירגנו לפי קל-1, בינוני-2 וקשה-3), אך לצערנו לא הספקנו לתקן מס' באגים שמצאנו לקראת הסוף.  
  
המצב הנוכחי של המוצר הוא שיש מס' באגים קטן שעלינו לתקן לפני שנתחיל את הסבב הבא, אך מכיוון שמדובר במס' באגים מצומצם הוא לא עלול לפגוע בסבב הבא ובעמידת הזמנים בהמשך. הפרויקט צפוי לעמוד בלו"ז ובמשימות בהמשך.  
  
המוצר שסיפקנו מאוד איכותי, אנחנו מאוד מרוצים מהמראה של האתר שלנו, וגם הלקוחה שלנו מאוד התרשמה מהמראה כשהראנו לה אותו בפגישה.   
בנוסף האתר שיצרנו ברור ומובן, אחד הסיכונים העיקריים שלנו היה חוסר שיתוף פעולה מצד התורמים, התמודדנו עם הסיכון בכך שבנינו מערכת מושכת, מעניינת ומזמינה כך שהתורמים ירצו לשתף פעולה ואנחנו חושבים שאופן בניית המערכת שלנו מטפל טוב בסיכון זה.

כל חברי הצוות עבדו מאוד קשה על הסבב הראשון של הפרויקט, במיוחד מאחר וזו הפעם הראשונה שלנו בעבודה על פרויקט גדול שמצריך ידע רב. היה עלינו ללמוד הרבה דברים חדשים שלא היו מוכרים לנו לצורך ביצוע המשימות.

ביצענו מס' מפגשים קבוצתיים בהם נפגשנו למשך כל היום וישבנו ביחד על הפרויקט – ביצענו למידה קבוצתית – על דברים שהיו חדשים לכולנו, למשל בין היתר לימוד מעמיק על mongoDB, ביצוע ההרשמה וההתחברות לאתר דרך גוגל וכו'.

יישום נושאים נלמדים בקורס

בסבב זה יישמנו את הנושאים הבאים:

* mongoDB
* שימוש ב-Git
* Express
* Angular
* Node.js
* יישמנו את ה-MVP

בסבב זה למדנו איך לקשר בין שרת לאפליקציה, ולמדנו גם בין היתר איך לבצע התחברות דרך Google.

נקודות לשיפור / שימור ותובנות מהסבב

**נקודות לשימור:**

* עבודת צוות – עבדנו בצורה טובה אחד עם השני – ביצענו חלוקת תפקידים טובה בין חברי הצוות, כל אחד ידע מה תפקידו וביצע אותו כראוי, בנוסף לאורך כל הסבב תמכנו ועזרנו אחד לשני בכל. כל אחד מחברי הצוות תרם את חלקו באופן מקסימלי.  
  שמרנו על קשר תמידי, דאגנו לעדכן כל הזמן את חברי הצוות על מצב העבודה ואיפה כל אחד עומד באמצעות קבוצת הווצאפ שפתחנו. היינו בקשר יומיומי, ודאגנו תמיד שכולם מסתדרים.
* בירור מעמיק מול הלקוחה – בתחילת הסבב נפגשנו עם הלקוחה הצגנו לה את האב טיפוס קיבלנו הערות ותיקנו לפי בקשותיה, במהלך הסבב דאגנו לוודא מול הלקוחה ולשאול כל שאלה שנתקלנו בה, דאגנו שאנחנו עובדים לפי רצונה ולא עושים עבודה מיותרת. נמשיך לשמור איתה על קשר תמידי, נקבע פגישות שעוזרות מאוד לאמוד את מצבנו ונפנה אליה בכל שאלה.

**נקודות לשיפור:**

* תכנון הסבב לא תאם את הזמן שעמד לרשותנו, תכננו להספיק יותר דברים ממה שהתאפשר לנו, בסופו של דבר ביצענו את כל המשימות, אך לקראת הסוף מצאנו עוד מס' בעיות ולא נותר לנו זמן לתקנם, אף על פי שישבנו ועבדנו שעות רבות וקשות על הפרויקט.   
  לכן **המסקנה** היאשאת תכנון הסבב הבא יש לבצע באופן מדויק יותר, ולנסות לבחון בדיוק לפי הזמן שיש לנו מה אנחנו צפויים להספיק ומה לא ולהיערך בהתאם ובמיוחד להשאיר חלון זמן לבדיקות ותיקונים.
* במהלך העבודה על הסבב התגלו לנו מס' דברים נוספים שאנחנו צריכים ליישם ושלא התייחסנו אליהם בתכנון הסבב, למעשה לא שמנו לב לכמה פרטים שאמנם הם קטנים, אך עדיין מצריכים התייחסות, למשל בתכנון התייחסנו רק להתחברות ולא להתנתקות מהמערכת. תכנון הסבב עזר לנו מאוד במהלך הסבב למעקב ולבדיקה של כל המשימות שביצענו וטרם ביצענו.  
   לכן **המסקנה** היא שבתכנון הסבב הבא נבדוק לעמוק ונפרק לחלקים קטנים יותר את כל המשימות שעלינו לבצע, נעשה בדיקה מקיפה שאנחנו לא מחסירים אף פרט ולו הקטן ביותר שיש לבצע ונכניס אותו לתכנון שלנו, על מנת שבסבב הבא נוכל להיעזר בתכנון הסבב והוא יהיה מקיף ומדיוק ככל האפשר.

סיכום

סה"כ אנחנו מאוד מרוצים מעבודת הצוות שהייתה לנו בסבב, וחדורי מוטיבציה להמשיך ולפתח אתר טוב ויציב שיספק באופן הכי טוב שאפשר את דרישות וצפיות הלקוחה שלנו.

פירוט הסבב הבא מפורט במסמך MLS.docx ובעמוד הwiki המתאים (MLS).