סיכום סבב 2 –Message and Lack in Stock

במסמך זה נסכם את הסבב השני שביצענו, נפרט על התובנות שנבעו מהסבב השני, אילו נושאים שנלמדו בקורס יישמנו ומהם השיפורים, השימורים והמסקנות לסבב הבא.

תכנון מול ביצוע

|  |  |  |  |  |  |
| --- | --- | --- | --- | --- | --- |
| מס' | משימה/מאפיין | בוצע/לא בוצע | הערכה בימים | זמן ביצוע בפועל | רמת קושי |
| 1 | הוספת הודעה / פרסום לאתר | בוצע | 3 | 3 | בינוני (2) |
| 2 | צפייה בהודעות / פרסומים | בוצע | 4 | *5* | *קל (1)* |
| 3 | מחיקת הודעה / פרסום | בוצע | 2 | 2 | קל (1) |
| 4 | עריכת/עדכון חסרים במלאי | בוצע | 5 | 7 | קשה (3) |

**המצב הנוכחי של המוצר** - סיימנו לבצע את כל המשימות שתכננו ובנוסף ביצענו את כל הבדיקות שהגדרנו וטיפלנו בבאגים שמצאנו וכעת אנחנו מוכנים להתחיל את העבודה על הסבב הבא, למעט באג אחד שמצאנו בסוף סבב 1, אך לצערנו לא הצלחנו לפתור, בתחילת סבב 2 ניסינו לפתור באג זה, אך נתקלנו בקשיים וראינו שהדבר לא מסתדר, לכן החלטנו לעבור לביצוע משימות הסבב על מנת לא להתעכב בביצועם.   
  
גם בסבב זה, כמו בסבב הקודם, ניתן לראות שיש אי תאימות בין הערכה שלנו בימים לבין זמן הביצוע בפועל, אך הפער הצטמצם מעט. בסבב הקודם שגינו בהערכה של כל משימות הסבב – לקח לנו יותר ימים בפועל לביצוע כל המשימות, לעומת זאת בסבב זה שגינו בהערכה של 2 משימות בלבד.

**בסבב זה למדנו מהטעויות של הסבב הקודם:**   
את תכנון הסבב ביצענו באופן מעמיק ומפורט יותר כפי שראינו שיש צורך, פירקנו את כל המשימות שעלינו לבצע לחלקים קטנים יותר ואכן התכנון המדויק עזר לנו מאוד בעבודה לאורך הסבב ובנוסף הדבר עזר לנו בעמידה בזמנים ואף נשאר לנו חלון זמן לביצוע בדיקות של הסבב הזה ותיקונם.

כל חברי הצוות עבדו מאוד קשה גם על הסבב השני של הפרויקט, במטרה להפיק את המרב ולהגיע להישגים גבוהים. עבדנו עד הרגע האחרון וללא הפסקה, על מנת לסיים את כל המשימות בזמן ולהספיק למצוא את כל הבאגים האפשריים (במידה ויש) ואף לתקנם.

בניגוד לסבב הקודם בו ביצענו מס' מפגשים קבוצתיים בהם נפגשנו לאורך היום וביצענו למידה קבוצתית, בסבב זה ביצענו מס' מצומצם של פגישות קבוצתיות (אחד בתחילת הסבב, אחד באמצעו ואחד בסופו) שמטרתם הייתה לבצע סיכום, להתעדכן ולעדכן אחד את השני לגבי מה שבוצע ומה שטרם בוצע, דבר שאפשר לנו לראות בדיוק היכן אנחנו עומדים, במפגש האחרון ביצענו את סיכום הסבב.

יישום נושאים נלמדים בקורס

בסבב זה יישמנו את הנושאים הבאים:

* שימוש ב GIT
* Angular
* Mongoose
* Express

נקודות לשיפור / שימור ותובנות מהסבב

**נקודות לשימור:**

* עבודת צוות – שימרנו את עבודת הצוות הטובה שהייתה לנו בסבב הקודם, ואותה יש להמשיך לשמר לסבבים הבאים. את העבודה על סבב זה חילקנו ל2 צוותים – התקשורת בתוך הצוותים הייתה טובה וניכר שיתוף פעולה מרבי. בנוסף כאשר נתקלנו בקשיים נעזרנו וסייענו אחד לשני.
* תכנון מעמיק של הסבב הבא – בתחילת הסבב ביצענו תכנון מעמיק של הסבב הבא שאפשר לנו לעבוד בצורה טובה ויעילה לאורך הסבב ופשוט לבצע את המשימות המפורטות שהצבנו לנו, לאורך הסבב אכן לא התגלו לנו דברים חדשים שלא חשבנו עליהם קודם ולכן דבר זה גם עזר לנו לעמוד בזמנים של הסבב ולהשאיר חלון זמן לתיקונים.   
  אנחנו מצפים לשמור על התנהלות זו להמשך הסבבים.
* חלוקת העבודה - חלוקת העבודה הייתה טובה – כל חברי הצוות השקיעו זמן שווה פחות או יותר בביצוע המשימות. חילקנו את העבודה באופן כזה שאפשר לחברי הצוות לעבוד באופן שווה.

**נקודות לשיפור:**

* בסבב זה נתקלנו במקרה של אי-תאימות על עמוד מסוים כאשר אחד מחברי הצוות העלה את הקוד שכתב ומחוסר תשומת לב נדרס קוד שחבר צוות אחר העלה קודם לכן, הדבר יצר בעיה באתר שלקח לנו זמן להבין שהיא מתרחשת בעקבות קטע קוד שחסר.  
  לכן **המסקנה** שנובעת מתקרית זו היא שיש לשים לב יותר כאשר עושים מיזוג – האם יש שורות קוד שנאבדות / נדרסות? יש לבצע את המיזוג ביתר תשומת לב ולמנוע מצבים כאלה.
* בסבב זה בזבזנו זמן רב על ביצוע מיזוג, הצוותים שחילקנו עבדו על אותם קבצים ובכל פעם שחבר צוות העלה קטע קוד משמעותי היה צורך לבצע מיזוג.  
  לכן **המסקנה** היא שבחלוקת העבודה, אם הדבר אפשרי, נשתדל לחלק את העבודה כך שכל חבר צוות יעבוד על קבצים שונים ככל האפשר (כמובן שישנם קבצים משותפים, את מיזוגם נבצע בתשומת לב יתרה).   
  בנוסף נשתדל להעלות לעיתים תכופות יותר את הקודים שאנו כותבים בכך נקטין את כמות שורות הקוד בכל מיזוג.

סיכום

סה"כ אנחנו מאוד מרוצים מההתקדמות שלנו בפרויקט, בנוסף גם בסבב זה הצלחנו לשמור על עבודת צוות טובה ומקצועיות.

אנחנו ממשיכים עם אותה המוטיבציה והרצון להמשיך ולפתח אתר טוב ויציב שיספק באופן הכי טוב שאפשר את דרישות וצפיות הלקוחה שלנו.

פירוט הסבב הבא מפורט במסמך GRMP.docx ובעמוד הwiki המתאים (GRMP).