סיכום סבב 3 – GRMP

במסמך זה נסכם את הסבב השלישי שביצענו, נפרט על התובנות שנבעו מהסבב השלישי, אילו נושאים שנלמדו בקורס יישמנו ומהם השיפורים, השימורים והמסקנות לסבב הבא.

תכנון מול ביצוע

|  |  |  |  |  |  |
| --- | --- | --- | --- | --- | --- |
| מס' | משימה/מאפיין | בוצע/לא בוצע | הערכה בימים | זמן ביצוע בפועל | רמת קושי |
| 1 | ספר אורחים | בוצע | 4 | 5 | בינוני (2) |
| 2 | בקשת משמרת | בוצע | 2 | *2* | קל (1) |
| 3 | בקשה לספק עוגה למועד דרוש | בוצע | 2 | 2 | קל (1) |
| 4 | שליחת מייל | בוצע חלקית | 4 | 5 | בינוני (2) |
| 5 | פרטים אישיים כולל פעיל/לא פעיל | בוצע | 3 | 4 | בינוני (2) |

**המצב הנוכחי של המוצר:**  
בסבב זה סיימנו את כל המשימות למעט משימה אחת שסיימנו באופן חלקי – שליחת מייל. בתחילת הסבב קיבלנו תיקונים מהלקוחה שלנו החלטנו לתת לחברת הצוות שהייתה אחראית על ביצוע המשימה הנ"ל לבצע את התיקונים של הלקוחה, התיקונים ארכו יותר זמן מהמתוכנן דבר אשר עיכב את ביצוע המטלה ועל כן היא לא בוצעה במלואה ויש להשלימה בתחילת הסבב הבא.  
בנוסף, לצערנו הבאג שמצאנו בסוף סבב 1 עדיין מלווה אותנו, עשינו ניסיונות רבים לפתרו, אך הדבר פגע לנו בביצוע משימות הסבב הנוכחי, ועל כן החלטנו לשמור אותו לסבב הבא.

**בסבב זה למדנו מהטעויות של הסבב הקודם:**  
ביצענו את המיזוג ביתר תשומת לב, במס' פעמים שני חברי צוות ביצעו את המיזוג ביחד (2 זוגות עיניים) וכך ווידאנו שאף קטע קוד לא נדרס, ואכן לא נתקלנו בבעיות מבחינה זו.

העבודה על סבב זה הייתה שוטפת, ביצענו שתי פגישות של כל חברי הצוות – בתחילת הסבב ובסופו, בפגישה הראשונה תכננו לעומק את הסבב והמשימות, בפגישה האחרונה ביצענו סיכום של הסבב, לאורך כל הסבב שמרנו על קשר אחד עם השני עדכנו, התעדכנו וסייענו בעת הצורך.

גם על סבב זה עבדנו במרץ על מנת לעמוד בכל המשימות ולסיים את הסבב כמו שצריך, אמנם לצערנו לא הצלחנו לסיים את כל המשימות בשלמותם, אך בהתחשב בעובדה שלקחנו על עצמנו כמות גדולה של משימות, אנחנו מרוצים מההספק.

יישום נושאים נלמדים בקורס

בסבב זה יישמנו את הנושאים הבאים:

* שימוש ב GIT
* Testing (מסמך בדיקות לפי סיפורי המשתמשים).
* Angular
* Mongoose

נקודות לשיפור / שימור ותובנות מהסבב

**נקודות לשימור:**

* עבודת צוות – המשכנו לשמר את עבודת הצוות הטובה שהייתה לנו לאורך הסבבים הקודמים, את עבודת צוות טובה זו אנחנו מתכוונים לשמר גם לסבב האחרון.
* מוטיבציה – לאורך כל הפרויקט הייתה לנו מוטיבציה רבה, בחרנו פרויקט שאנחנו מתחברים אליו באופן אישי, העבודה שלנו לאורך הפרויקט חיזקה לנו את המוטיבציה להפיק מוצר טוב ושימושי ללקוחה שלנו. אנחנו מעוניינים לשמר מוטיבציה זו גם לסבב האחרון, שצפוי להיות גדוש ועמוס בעבודה, זהו סבב הסגירה של הפרויקט ואנחנו רואים בו סבב משמעותי ביותר. אף על פי שיש לנו מס' רב של משימות וישנה משימה אחת שכבר סיכמנו עם הלקוחה שיתכן ולא נבצע אותה מחוסר בזמן, אנחנו מאוד מעוניינים כן לבצע את כל המשימות ולהפיק ללקוחה שלנו פרויקט מושלם כפי שרצתה לקבל.

**נקודות לשיפור:**

* בסבב זה לא סיימנו לבצע את כל המשימות, משום שקיבלנו תיקונים מהלקוחה (היו מספר דברים שהלקוחה שינתה את דעתה בנוגע אליהם), החלטנו לתת את ביצוע התיקונים לחבר צוות אחד, הדבר פגע בהשלמת המשימה שחבר הצוות היה אחראי עליו.   
  לכן **המסקנה** שנובעת מתקרית זו היא שבמידה ויהיו תיקונים נוספים ללקוחה שלנו אחרי סבב זה, ננסה לחלק את ביצוע התיקונים לכל חברי הצוות, במקום להטיל את המשימה על חבר צוות אחד, בנוסף אם נראה שהדבר גוזל יותר זמן מהמתוכנן נשקול להסביר ללקוחה את המצב ולהתייעץ איתה לגבי סדר העדיפויות שלה.

סיכום

אנחנו כבר מרגישים את הסוף ומוכנים לביצוע הסבב האחרון של הפרויקט.

אנחנו ממשיכים עם אותה המוטיבציה והרצון להמשיך ולפתח אתר טוב ויציב שיספק באופן הכי טוב שאפשר את דרישות וצפיות הלקוחה שלנו.

פירוט הסבב הבא מפורט במסמך GVBS.docx ובעמוד הwiki המתאים (GVBS).