סיכום סבב 4 – GVBS וסיכום הפרויקט

במסמך זה נסכם את הסבב הרביעי והאחרון שביצענו ונסכם את הפרויקט כולו, נפרט על התובנות שנבעו מהסבב הרביעי, אילו נושאים שנלמדו בקורס יישמנו, השימורים והמסקנות מהסבב. בנוסף נפרט גם על הלקחים מהפרויקט כולו.

תכנון מול ביצוע

|  |  |  |  |  |  |
| --- | --- | --- | --- | --- | --- |
| מס' | משימה/מאפיין | בוצע/לא בוצע | הערכה בימים | זמן ביצוע בפועל | רמת קושי |
| 1 | אבטחה | בוצע | 6 | 7 | קשה |
| 2 | צפייה במדריכים לתפעול המכשירים השונים | בוצע | 5 | 6 | בינוני |
| 3 | עדכון/עריכת המדריכים לתפעול המכשירים השונים | בוצע | 6 | 0(התכנון שונה**\***) | קשה |
| 4 | צפייה בסידור המתנדבים(משמרות) | בוצע | 4 | 4 | בינוני |
| 5 | צפייה בסידור אופי העוגות | בוצע | 4 | 4 | בינוני |

**המצב הנוכחי של המוצר** – סיימנו את כל משימות הסבב.  
בתחילת הסבב ישבנו עם הלקוחה ועברנו איתה על המשימות שנותרו לבצע, בין היתר הסברנו ללקוחה על משימת האבטחה שנוספה לנו ושמאוד חשוב שנטפל בעניין זה (כמובן שהלקוחה תמכה והבינה את הצורך באבטחת האתר) – לאחר מחשבה עמוקה הוחלט לשנות את האופן בו תכננו לבצע את הצפייה/עדכון/עריכת המדריכים והוחלט שהלקוחה תכין סרטוני וידיאו המסבירים כיצד לתפעל את המכשירים השונים והמשימה שלנו היא למעשה להכין ללקוחה את האפשרות להוספת סרטונים ולטפל בתמיכה של הוספת הסרטונים העתידיים, לכן משימה 3 כבר לא הייתה רלוונטית **\***.  
בנוסף סיימנו את המשימה שבוצעה באופן חלקי בסבב הקודם – שליחת מייל.  
כמו כן, בסבב זה יצרנו 2 עמודים נוספים – עמוד אודות ועמוד צור קשר.  
בשבוע שנותר לנו נבצע בדיקות מקיפות על כל הפרויקט ונסגור את כל הפינות האחרונות.

**בסבב זה למדנו מהטעויות של הסבב הקודם:**  
בסבב הקודם לא סיימנו לבצע את כל המשימות, משום שקיבלנו תיקונים מהלקוחה (היו מספר דברים שהלקוחה שינתה את דעתה בנוגע אליהם), החלטנו לתת את ביצוע התיקונים לחבר צוות אחד, הדבר פגע בהשלמת המשימה שחבר הצוות היה אחראי עליו – כלומר ניהול וחלוקת העבודה והזמנים בסבב הקודם לא היה כל כך תקין. בסבב הזה דאגנו לכך שחלוקת העבודה תהיה שווה, ווידאנו שאף חבר צוות לא 'יתקע' בביצוע תיקונים או משימות שיפגעו בקידום משימות אחרות.   
  
במהלך הסבב ביצענו שתי פגישות של כל חברי הצוות – בתחילת הסבב ביחד עם הלקוחה ובסוף הסבב, בפגישה הראשונה תכננו לעומק את הסבב והמשימות ביחד עם הלקוחה – עברנו איתה על סדר העדיפויות שלה, בנוסף בפגישה זו הצגנו ללקוחה את מה שביצענו בסבב הקודם – הלקוחה הייתה מאוד מרוצה מההתקדמות ומהאתר עד כה.  
בפגישה האחרונה ביצענו סיכום של הסבב, לאורך כל הסבב שמרנו על קשר אחד עם השני עדכנו, התעדכנו וסייענו בעת הצורך.

כפי שציפינו סבב זה היה גדוש ועמוס בעבודה, זהו הסבב האחרון של הפרויקט וראינו בו סבב משמעותי ביותר בעיקר משום שבסבב זה אין לנו את האפשרות להעביר, לדחות או להזיז משימות לסבב אחר, ולכן מה שלא סיימנו פשוט לא יבוצע.   
לכן כל חברי הצוות עבדו מאוד קשה על הסבב הנוכחי, במטרה להפיק את המרב, להגיע להישגים גבוהים ולסיים לחלוטין את כל משימות הסבב.

עבדנו עד הרגע האחרון וללא הפסקה, על מנת לסיים את כל משימות הסבב בזמן ולהספיק למצוא את כל הבאגים האפשריים (במידה ויש) ואף לתקנם, במטרה שבשבוע האחרון שנועד לבדיקות אחרונות, סגירת פינות ותיקונים נוכל לבצע בדיקות מקיפות על כל האתר ואף לשדרג דברים קטנים פה ושם ולסדר ולא להיות 'תקועים' בתיקוני באגים של משימות הסבב האחרון, ואכן סיימנו את כל הסבב בשלמותו ולא מתלווים אלינו תיקונים לשבוע האחרון.

יישום נושאים נלמדים בקורס

בסבב זה יישמנו את הנושאים הבאים:

* שימוש ב GIT
* אבטחת מידע
* UI
* Testing - ניסוח **בדיקות** לסבב זה לפי תרחישי / סיפורי המשתמש.
* Angular
* Mongoose

נקודות לשימור, לקחים ותובנות מהסבב ומהפרויקט כולו

**נקודות לשימור:**

* **עבודת צוות** – שימרנו את עבודת הצוות הטובה שהייתה לנו בסבבים הקודמים, כעת לאחר שסיימנו את כל הסבבים אנחנו מרוצים שבסיום כל סבב יכולנו לציין את עבודת הצוות הטובה שהייתה לנו בסבב בנקודות לשימור.   
  הצלחנו לאורך כל הפרויקט לשמר עבודת צוות טובה – יצרנו סביבה תומכת ועוזרת והדבר אכן עזר לנו מאוד להגיע לסיום הפרויקט בהצלחה.   
  למדנו במהלך הפרויקט כולו ובסבב הזה בפרט על החשיבות הרבה והמשמעות של עבודת צוות טובה. השאיפה שלנו מתחילת הפרויקט הייתה לעבוד בשיתוף פעולה מלא ולהיעזר אחד בשני כדי להצליח להתגבר על הקשיים העתידיים וכדי למקסם את התפוקה שלנו. לאורך הפרויקט שמרנו על כך וראינו שבזכות שיתוף הפעולה בינינו אכן הצלחנו להתגבר על המכשולים האישיים וכן הקבוצתיים.
* **בירור מעמיק מול הלקוחה** – בתחילת הסבב נפגשנו עם הלקוחה הצגנו לה את ההתקדמות שלנו עד כה, במהלך הסבב דאגנו לוודא מול הלקוחה ולשאול כל שאלה שנתקלנו בה, דאגנו שאנחנו עובדים לפי רצונה ולא עושים עבודה מיותרת. בנוסף עברנו עם הלקוחה על כל המשימות שנותרו לסבב האחרון ביצענו ביחד איתה תעדוף של המשימות. הסברנו לה שנוספה לנו המשימה של אבטחת האתר ונשארו לנו 4 משימות נוספות ועל כן ישנה אפשרת שלא נוכל לעמוד בכולן, ולאחר ששקלה אתנו את הדברים החליטה לשנות אחת מהמשימות ובכך התאמנו אותה לזמן שנותר לנו.   
  לאורך הפרויקט למדנו שהתקשורת עם הלקוחות מאוד חשובה להצלחת הפרויקט. לשמחתנו העבודה מול הלקוחה הייתה מעולה. למדנו במשך הפרויקט על החשיבות בפירוט נרחב של הדברים וכן תיאום ציפיות, תעדוף המרכיבים השונים בפרויקט וכן שמירה על קשר רציף על מנת לוודא שאכן שומרים על צרכי הלקוחה.
* **ניהול זמנים** – בסבב זה ניהלנו בצורה טובה את הזמנים והעבודה של כל חבר צוות בפרויקט.  
  במהלך העבודה על הפרויקט למדנו את המשמעות והחשיבות של עמידה בזמנים על מנת להצליח לסיים את הפרויקט בצורה הכי טובה שאפשר. בתחילת הקורס זה היה מאתגר וניצבו בפנינו קשיים אך ככל שהתקדמנו בפרויקט זה השתפר ולשמחתנו הצלחנו לעמוד בזמנים שהצבנו לעצמנו.

סיכום

אנחנו נרגשים לסיים את הפרויקט ומרוצים מהתוצר הסופי שאליו הגענו, ניכר שגם הלקוחה שלנו מאוד מרוצה ושמחה לקבל את המוצר שאנו מספקים לה.  
במהלך הקורס למדנו המון דברים חדשים הן בפן התכנותי והן בפן המעשי של ניהול פרויקט. בין הדברים החשובים שלדעתנו למדנו בפרויקט הם עבודת צוות, עבודה מול לקוחות וניהול לוח זמנים.  
בנוסף עוד דבר מאוד חשוב ועיקרי שלמדנו במהלך הפרויקט – תכנון מעמיק לפני מעבר לביצוע – למדנו שאת התכנון צריך לבצע באופן מדויק ככל האפשר, לנסות לבחון בדיוק לפי הזמן שיש לנו מה אנחנו צפויים להספיק ומה לא ולהיערך בהתאם ובמיוחד להשאיר חלון זמן לבדיקות ותיקונים.   
יתר על כן בתכנון כל סבב יש לבדוק לעומק ולפרק לחלקים קטנים יותר את כל המשימות שצריך לבצע, יש לעשות בדיקה מקיפה שלא מחסירים אף פרט ולו הקטן ביותר שיש לבצע ולהכניסו לתכנון, הדבר עוזר מאוד בביצוע הסבב כאשר נעזרים בתכנון והוא מקיף ומדיוק ככל האפשר.

בשבוע האחרון נותר לנו לבצע בדיקות אחרונות ומקיפות ולסגור את כל הפינות, בנוסף סיכום על הפרויקט יופיע בעמוד הויקי המתאים – project summary.

כמו כן, נעלה את מצגת הסיום אותה נציג בכיתה – המסכמת את הפרויקט.